0
ସେୟାର
କୋଲକାତା: କୋଲକାତାର ଗୋଟେ ପ୍ରସିଦ୍ଧ ସ୍କୁଲରେ ୪ବର୍ଷର ଶିଶୁକୁ ଯୌନ ନିର୍ଯାତନା ଦିଆଯାଇଥିବା ଅଭିଯୋଗ ହୋଇଛି । ସ୍କୁଲରେ ଶରୀରିକ ଶିକ୍ଷା ପ୍ରଶିକ୍ଷକ ଭାବେ କାମ କରୁଥିବା ଜଣେ ଶିକ୍ଷକ ଏଭଳି କାମ କରିଥିବା ଜଣାପଡ଼ିଛି ।
କୋଲକାତାର ରାନୀକୁଠିରେ ଥିବା ଜିଡ଼ି ବିର୍ଲା ସେଣ୍ଟର ଫର ଏଜୁକେସନରେ ଶାରୀରିକ ଶିକ୍ଷା ପ୍ରଶିକ୍ଷକ ଭାବେ କାମ କରୁଥିବା ଜଣେ ଶିକ୍ଷକ ଛାତ୍ରୀ ଜଣଙ୍କୁ ସ୍କୁଲର ଶୌଚାଳୟରେ ମାରିବା ସହ ଯୌନ ନିର୍ଯାତନା ଦେଇଥିଲେ । ଛାତ୍ରୀ ଜଣଙ୍କ ସ୍କୁଲରେ କାହାକୁ କିଛି ନ କହି ଘରକୁ ଫେରିବା ପରେ ଜୋରରେ କାନ୍ଦିବାକୁ ଲାଗିଥିଲେ । ଏହା ପରେ ତାଙ୍କ ମା’ ସ୍କୁଲ ପୋଷାକରେ ରକ୍ତ ଲାଗିଥିବା ସହିତ ଗୁପ୍ତାଙ୍ଗରୁ ରକ୍ତ ବାହାରୁଥିବା ଦେଖି ପିଲାଟିକୁ ତୁରନ୍ତ ଡ଼କ୍ତରଖାନା ନେଇଥିଲେ ।
ସେଠାରେ ପରୀକ୍ଷା ହେବା ପରେ ପିଲାଟିକୁ ଯୌନ ନିର୍ଯାତନା ଦିଆଯାଇଛି ବୋଲି ଡ଼ାକ୍ତର ସ୍ପଷ୍ଟ କରିଥିଲେ । ଏହି ବିଷୟରେ ଜାଣିବା ପରେ ପିଲାଟିର ବାପା-ମା’ ଏହା କିଏ କଲା ବୋଲି ପଚାରିବା ପରେ ପିଲାଟି ଫଟୋ ଦେଖି ଶରୀରିକ ଶିକ୍ଷା ପ୍ରଶିକ୍ଷକଙ୍କୁ ଚିହ୍ନଟ କରିଥିଲା । ଏହା ଜାଣିବା ପରେ ପିଲାଟିର ମାତା ପିତା କୋଲକାତା ପୁଲିସ ଷ୍ଟେସନରେ ଅଭିଯୋଗ କରିଛନ୍ତି । ପୁଲିସ ଅଭିଯୋଗ ଗ୍ରହଣ କରିବା ସହିତ ତଦନ୍ତ ଆରମ୍ଭ କରିଛି ।
ପୂର୍ବବର୍ତ୍ତୀ ଖବର